สังคมข่าวหุ้น
*ดัชนีหุ้นไทยปิดตลาด 1,615.47 จุด ลดลง 7.26 จุด มูลค่าการซื้อขาย 69,671 ล้านบาท เกิดอารมณ์แปรปรวนกับการลงทุนอย่างต่อเนื่อง ทั้งปัจจัยภายนอกและภายในประเทศ แนวโน้มทิศทางวันนี้ยังมีอารมณ์ค้างของความผันผวนกวนใจนักลงทุนเช่นเดิม ประเมินแนวรับ 1,600 จุด แนวต้าน 1,630 จุด
27 ส.ค. 2562

เล็กเซียวหงส์
*ดัชนีหุ้นไทยปิดตลาด 1,615.47 จุด ลดลง 7.26 จุด มูลค่าการซื้อขาย 69,671 ล้านบาท เกิดอารมณ์แปรปรวนกับการลงทุนอย่างต่อเนื่อง ทั้งปัจจัยภายนอกและภายในประเทศ แนวโน้มทิศทางวันนี้ยังมีอารมณ์ค้างของความผันผวนกวนใจนักลงทุนเช่นเดิม ประเมินแนวรับ 1,600 จุด แนวต้าน 1,630 จุด
*GUNKUL แช่มชื่นขึ้นมาไม่น้อย หลังผ่านแนวต้าน 3.10 บาท ขึ้นมาได้ แนวต้านถัดไป 3.20 บาท เอาเป็นว่าค่อยเป็นค่อยไปอย่าใจร้อน ดูจากปัจจัยพื้นฐานบอกได้เลยว่า “เล่นยาว” ไปเลย เป้าหมายข้างหน้า 4.00 บาท กำลังรออยู่นะ..!!
*TPCH เช่นเดียวกันกำลังแสวงหาแนวต้าน 15.00 บาท จากปัจจัยพื้นฐานที่เข้มแข็งมากขึ้น โดยเฉพาะไทม์ไลน์สำคัญคือการ COD ทั้งโรงไฟฟ้าชีวมวลและโรงไฟฟ้าขยะ ที่จะเกิดขึ้นปีหน้าประมาณ 50-60 เมกะวัตต์ เท่ากับว่าปีนี้ TPCH กำไรจะเติบโตแบบก้าวกระโดดเลยทีเดียว
*CPN ดูเข็นไม่ขึ้นเลยช่วงนี้ เมื่อบิ๊กโปรเจกต์อย่าง “เซ็นทรัล วิลเลจ” มีปัญหาตั้งแต่ยังไม่เปิด..แม้ว่าจะตั้งโต๊ะแถลงความพร้อมวันนี้..แต่ “บิ๊กตู่” สั่งเปรี้ยงให้ “คมนาคม-มหาดไทย” ไปดูซิว่ามันเกิดปัญหาอะไร..!? เฮ้อ..ที่นี่ประเทศไทยจริง ๆ สร้างเสร็จจนจะเปิดอยู่แล้ว ไอ้ตอนที่ก่อนสร้างหรือกำลังสร้างทำไมหน่วยงานที่เกี่ยวข้อง..ไม่ทำอะไรกันเลย..มันน่าจับมาดีดนิ้วจริงเชียว.!
*TCAP ทำตามสัญญา หลังจากเคยบอกไว้ก่อนหน้าว่า เมื่อควบรวม TMB-TBANK แล้วเสร็จ TCAP จะมีกำไร 10,000 ล้านบาท จะนำมาซื้อหุ้นคืนและปันผล..ล่าสุดชัดแล้วประกาศจ่ายปันผลพิเศษ 4 บาท และซื้อหุ้นคืนวงเงิน 5,000 ล้านบาท แต่ทั้งการจ่ายปันผลและซื้อหุ้นคืนที่ว่านี้ จะเกิดขึ้นช่วงต้นปีหน้า เพราะต้องรอให้การควบรวม TMB-TBANK เสร็จช่วงเดือนธ.ค.นี้ก่อน เอาเป็นว่าตีตราจองกันไว้ก่อนว่างั้นเหอะ..!!
*TMB มีหลายคนติดกันเยอะ..ไม่ว่าจะเกิน 2 บาท หรือ 1 บาทปลาย ๆ เอาเป็นว่าหากรักชอบ TMB จริง ๆ ถือไว้ก่อนหรือซื้อถัวเพื่อให้ต้นทุนลดลง แล้วถือไว้รอช่วงที่คนแปลงสิทธิ TSR แล้วนำเข้ามาเทรดในตลาดฯ เป็นได้ว่าตอนนั้น ทั้ง TMB และ TMB-TSR คงจะวิ่งกันคึกทีเดียว อย่าลืมนะว่าอายุ TMB-TSR แค่ 2 เดือนเพียงเท่านั้นคร้าบบ..!?
*ครม.ไฟเขียวเป็นที่เรียบร้อยแล้ว แผนควบกิจการระหว่าง TOT กับ CAT ให้เป็นบริษัทโทรคมนาคมแห่งชาติ กำหนดเส้นตายภายใน 6 เดือน โอ้ว…น่าดูผลงานหลังการควบจะเป็นอย่างไร “เน่า” ควบ “เน่า” จะ “เน่า” มากกว่าเดิมหรือไม่..หรือจะพอมีเนื้อดีขึ้นบ้าง..ต้องติดตามตอนต่อไป..ว่าแต่ท่านพี่สหภาพฯ ทั้ง 2 แห่ง ยอมแล้วรึกระไร..!!?
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น